Karl Maron

Karl Maron (27. aprill 1903 Berliin – 2. veebruar 1975 Ida-Berliin) oli Saksa DV riigitegelane.

Maron õppis põhikooli lõpetamise järel masinalukksepaks. Saksamaa Kommunistlikku Parteisse astus ta 1926. aastal. Natsionaalsotsialistide võimuletuleku järel emigreerus Karl Maron esialgu Taani ja sealt edasi Nõukogude Liitu, kus töötas Kominternis. Alates 1943. aastast tegutses ta Rahvuskomitee Vaba Saksamaa juhatuses ja oli ajakirja Freies Deutschland peatoimetaja. 30. aprillil 1945 pöördus ta Saksamaale tagasi.Biographische Datenbanken. Maron, Karl. * 27.4.1903, † 2.2.1975. Minister des Innern. Biographische Angaben aus dem Handbuch „Wer war wer in der DDR?“ Bundesstiftung zur Aufarbeitung der SED-Diktatur 1945. aasta mais sai ta Berliini aselinnapeaks, alates 1947. aastast oli ta Saksamaa Sotsialistliku Ühtsuspartei fraktsiooni juhataja Berliini Linnavolikogus, 1948. aastast linnanõunik Berliini Linnavalitsuses. Novembris 1949 sai Karl Maron ajalehe Neues Deutschland asetoimetajaks. 1950. aastal sai ta Saksa Rahvapolitsei peainspektoriks (juhatajaks). Alates 1954. aastast oli ta Saksamaa Sotsialistliku Ühtsuspartei Keskkomitee liige.Karl Maronddr-wissen.de

1. juulist 1955 kuni 14. novembrini 1963 oli Karl Maron Saksa DV siseminister.German Democratic Republic: Ministries, political parties, etc. Key ministries rulers.org

Aastatel 1964–1974 juhtis ta Saksamaa Sotsialistliku Ühtsuspartei Keskkomitee juures asuvat Arvamusuuringute Instituuti.Karl-Maron-Straßeluise-berlin.de

Auastmed
 Aasta  Auaste 1950  kindralinspektor 1962 20px kindralooberst

Isiklikku
Kirjanik ja ajakirjanik Monika Maron (sünd. 1941) on Karl Maroni kasutütar.Monika Maron geb. 1941 Lebendiges Museum Online

Viited

Kategooria:Saksa DV siseministrid
Kategooria:Scharnhorsti ordeni kavalerid
Kategooria:Sündinud 1903
Kategooria:Surnud 1975